6. pielikums 
Iepirkumam Nr. CNP/2026/69

PAKALPOJUMA LĪGUMS Nr. ________________
[bookmark: _Hlk153454623]/Inženierkomunikāciju remontdarbu veikšana Cēsu novada pašvaldības iestāžu ēkās/
Rīgā	 
Līguma datums ir pēdējā pievienotā droša 
elektroniskā paraksta laika zīmoga datums 

Cēsu novada pašvaldība, nodokļu maksātāja reģistrācijas kods 90000031048, juridiskā adrese – Raunas iela 4, Cēsis, Cēsu novads, LV-4101, (turpmāk – Pasūtītājs), kuras vārdā kuras vārdā saskaņā ar Pašvaldību likumu un Cēsu novada pašvaldības nolikumu rīkojas <amatpersonas amats un vārds, uzvārds>, no vienas puses un 
_____ , reģ. Nr. ________, (turpmāk – Izpildītājs), kuru, pamatojoties uz _____, pārstāv _____, no otras puses, abas kopā sauktas Puses, katra atsevišķi Puse, 
pamatojoties uz Pasūtītāja rīkotā iepirkuma “Inženierkomunikāciju remontdarbu veikšana Cēsu novada pašvaldības iestāžu ēkās” (iepirkuma identifikācijas numurs CNP/2026/64) (turpmāk – Iepirkums) rezultātiem, noslēdz šādu pakalpojuma līgumu (turpmāk – Līgums):

1. LĪGUMA PRIEKŠMETS
1.1. [bookmark: _Ref370285482][bookmark: _Ref370285522]Pasūtītājs uzdod, bet Izpildītājs apņemas ar savu darbaspēku un materiāltehniskajiem līdzekļiem veikt inženierkomunikāciju remontdarbus (turpmāk – Pakalpojumi), Pasūtītāja valdījumā esošajos Cēsu novada pašvaldības objektos (turpmāk – Objekts vai Objekti) atbilstoši Tehniskās specifikācijas (Līguma 1.pielikums) prasībām un Līguma noteikumiem.
1.2. Izpildītājs apņemas veikt Pakalpojumus Līgumā noteiktajā kārtībā. 
1.3. Pakalpojuma sniegšanas termiņš ir 12 (divpadsmit) kalendārie mēneši no Līguma parakstīšanas brīža vai kamēr ir sasniegta Līguma 2.9. punktā noteiktā Līgumcena, atkarībā no tā, kas iestājas ātrāk. 

2. LĪGUMCENA UN NORĒĶINU KĀRTĪBA
2.1. [bookmark: _Ref370285700]Līgumcena par Pakalpojumu sniegšanu ir ___ EUR ( __ euro _ centu), PVN_%, kas pavisam ir ___ EUR ( __ euro _ centu).
2.2. Maksa par Pakalpojumiem Objektos tiek aprēķināta par katru gadījumu (izsaukumu) atsevišķi, atbilstoši Finanšu piedāvājumā (Līguma 2. pielikums) norādītajām cenām, pamatojoties uz Darbu pieņemšanas nodošanas aktu – tāmi, ņemot vērā Pakalpojumu veikšanā patērēto darba stundu skaitu, kā arī papildus tehnisko līdzekļu izmantošanas stundu skaitu, kuru izcenojumi norādīti Finanšu piedāvājumā (Līguma 2.pielikums). Remonta darbos nomainīto rezerves daļu cenas  tiek noteiktas Pusēm iepriekš tās rakstiski saskaņojot. Mehānismu, kuru izcenojumi nav iekļauti Finanšu piedāvājumā, apmaksa tiek saskaņota ar Pasūtītāju, norādot cenu, kas nepārsniedz vidējo tirgus cenu. 
2.3. [bookmark: _Ref370285587]Pasūtītājs samaksu par saņemtajiem Pakalpojumiem veic, pamatojoties uz abpusēji parakstīto  Darbu pieņemšanas nodošanas aktu – tāmi (Līguma 3.pielikums) un Izpildītāja iesniegto rēķinu, 20 (divdesmit) dienu laikā, skaitot no rēķina saņemšanas dienas Pasūtītāja iestādē, pārskaitot to uz Izpildītāja rēķinā norādīto norēķinu kontu.
2.4. Izpildītājs e-rēķinu sagatavo elektroniskā formātā (datnes formāts XML) un iesniedz Pasūtītāja eAdresē _DEFAULT@90000031048, rēķina laukā Piezīmes (Note) obligāti norādot Līguma Nr.____.
2.5. Ja Pasūtītājam rodas pretenzijas par rēķinā norādīto summu pamatotību, Pasūtītājam ir tiesības rakstiski iesniegt Izpildītājam motivētu pretenziju un neapmaksāt rēķinu līdz brīdim, kamēr pretenzijas nav atrisinātas. Šajā gadījumā Izpildītāja pienākums ir izrakstīt un nosūtīt Pasūtītājam jaunu rēķinu. Šajā gadījumā samaksas termiņš tiek skaitīts no brīža, kad Izpildītājs iesniedz atbilstoši Līguma noteikumiem noformētu rēķinu.
2.6. Par samaksas dienu tiek uzskatīta diena,  kad Pasūtītājs ir iesniedzis bankā maksājuma uzdevumu par pārskaitījuma veikšanu uz Izpildītāja rēķinā norādīto norēķinu kontu.
2.7. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumiem.
2.8. Ja Pasūtītājam ir prasījums pret Izpildītāju par kādas naudas summas samaksu, Pasūtītājs ir tiesīgs šādas naudas summas vienpusēji ieturēt no Izpildītājam izmaksājamām summām, par to informējot Izpildītāju, norādot ieturamās summas apmēru un tiesisko pamatu.
2.9. Kopējā maksimālā Līgumcena Līguma darbības laikā par Pakalpojumu, Remonta darbos nomainītajām rezerves daļām nedrīkst pārsniegt 40 000,00 EUR (četrdesmit tūkstoši euro un 00 centi) bez PVN.
3. PAKALPOJUMU SNIEGŠANA
3.1. Izpildītājs veic inženiertīklu remontu, pamatojoties uz Pasūtītāja elektroniski nosūtītu pieteikumu, kurā norādīts Objekta nosaukums, remonta apjoms, izpildes termiņš, uz Līguma 11.2.punktā norādīto Izpildītāja atbildīgās personas elektroniskā pasta adresi; 
3.2. Izpildītājs 1 (vienas) dienas laikā no pieteikuma saņemšanas iesniedz Pasūtītāja atbildīgajai personai tāmes, saskaņā ar Tehnisko specifikāciju, kurās norāda Pakalpojumu veikšanai izmantoto materiālu, rezerves daļu apjomus, izcenojumus, kas nepārsniedz vidējās tirgus cenas, un plānotās darba stundas.
3.3. Pasūtītājs pēc tāmju saņemšanas veic to pārbaudi, saskaņošanu un akceptēšanu. Pasūtītājam ir tiesības nesaskaņot tāmes un nodot tās Izpildītājam apkaļ precizēšanai, ja Pasūtītājam rodas jautājumi par tāmē iekļauto pozīciju pamatotību vai tāmes ir neprecīzas vai nepilnīgas. 
3.4. Izpildītājs uzsāk remontdarbu veikšanu ne vēlāk kā 2 (divas) dienas pēc tam kad Pasūtītājs ir paziņojis par remontdarbu veikšanas nepieciešamību uz Izpildītāja Līguma 4.1.1. apakšpunktā norādīto tālruni, ja vien savstarpēji vienojoties netiek atrunāti citi Pakalpojumu veikšanas termiņi.
3.5. [bookmark: _Ref371058037]Remontdarbi tiek nodoti Pasūtītājam, parakstot Pakalpojumu nodošanas – pieņemšanas aktu, ko paraksta Pušu atbildīgās personas.
3.6. [bookmark: _Ref372020179]Pēc Pasūtītāja telefoniska ziņojuma saņemšanas uz Līgumā noteikto tālruņa numuru, Izpildītājs ierodas Objektā ar Pakalpojumu izpildei nepieciešamo aprīkojumu un mehānismiem.
3.7. Remontdarbus Izpildītājs nodrošina 24 (divdesmit četras) stundas diennaktī 7 (septiņas) dienas nedēļā, ieskaitot svētku dienas.
3.8. [bookmark: _Ref361171701]Remontdarbi tiek uzsākti nekavējoties pēc ierašanās Objektā un tiek pabeigti iespējami īsākā termiņā, bet ne vēlāk kā 24 (divdesmit četru) stundu laikā. Šajā punktā minētās darba stundas remontdarbu veikšanai sāk skaitīt no Izpildītāja ierašanās brīža Objektā. Gadījumā, ja remontdarbus objektīvu iemeslu dēļ nav iespējams pabeigt 24 (divdesmit četru) stundu laikā no Izpildītāja ierašanās brīža Objektā, Izpildītājs, iepriekš par to vienojoties ar Pasūtītāju, remontdarbus veic saprātīgā termiņā, kādā tos iespējams pabeigt. 
3.9. Pēc remontdarbu veikšanas Izpildītājs iesniedz Pasūtītājam tāmi par remontdarbu veikšanu, norādot izmantoto materiālu, rezerves daļu apjomus, izcenojumus, kas nepārsniedz vidējās tirgus cenas, un patērētās darba stundas remontdarbu veikšanai. 
3.10. Remontdarbu izpildes termiņš var tikt pagarināts par tādu laika posmu, kādā Izpildītājam ir bijusi liegta vai ierobežota pieeja Objektam un par to Izpildītājs nekavējoties ir informējis Pasūtītāja atbildīgo personu, izmantojot Līguma 11.1.punktā norādītos rekvizītus.
3.11. Ja Izpildītājs noteiktā termiņā ir sniedzis Pakalpojumus nekvalitatīvi vai neatbilstoši Pasūtītāja noteiktajām prasībām, tiek sagatavots Defektu akts, kura paraugs pievienots Līguma 4.pielikumā un kurā Pasūtītājs norāda atklātos trūkumus. Defektu aktu paraksta Pušu atbildīgās personas. Izpildītājam atklātie defekti jānovērš uz sava rēķina. Par termiņu, kādā jānovērš Defektu aktā konstatētie trūkumi, Puses izdara atzīmi Defektu aktā. Gadījumā, ja Izpildītāja atbildīgā persona atsakās parakstīt Defektu aktu, Pasūtītājs, izdarot atzīmi par akta neparakstīšanu no Izpildītāja puses, norādot konkrētu iemeslu, pilnvarots aktu parakstīt vienpusēji.
3.12. Pakalpojumu nodošanas – pieņemšanas akta parakstīšana ir iespējama vienīgi pēc Defektu aktā norādīto trūkumu pilnīgas novēršanas.

4. PUŠU SAISTĪBAS
4.1. Izpildītāja saistības:
4.1.1. [bookmark: _Ref370285665]Izpildītājs pieņem ziņojumus par remontdarbu veikšanu pa diennakts tālruni <norādīt tālruņa numuru>;
4.1.2. Izpildītājs Objektu atstāj tikai pilnībā pabeidzot sniegto Pakalpojumu, ja iepriekš ar Pasūtītāja atbildīgo personu nav atrunāts savādāk;
4.1.3. pēc Pakalpojuma sniegšanas Izpildītājs Objektu atstāj sakoptu, savācot būvgružus un atkritumus;
4.1.4. Izpildītājs atbild par zaudējumiem, kuri nodarīti Pasūtītājam un trešajām personām sakarā ar Līguma noteikumu neievērošanu; 
4.1.5. sniedzot Pakalpojumus, Izpildītājs ievēro visu to Latvijas Republikas normatīvo aktu noteikumus, kas uz tiem attiecas, tai skaitā darba drošības, ugunsdrošības un vides aizsardzības noteikumus, kā arī citus normatīvos aktus; 
4.1.6. pēc ārējo inženiertīklu remontdarbu veikšanas izsniegt Pasūtītājam veikto darbu izpilddokumentāciju. 
4.2. Pasūtītāja saistības:
4.2.1. nodrošināt inženiertīklu tehnisko ekspluatēšanu atbilstoši spēkā esošajām tehniskajām normām, kā arī šo ekspluatācijas normu ievērošanu no trešo personu puses (nomniekiem, īrniekiem, telpu lietotājiem);
4.2.2. nodrošināt Izpildītāja iekļūšanu Objektos Pakalpojumu veikšanas laikā;
4.2.3. savlaicīgi veikt Izpildītāja izpildīto Pakalpojumu pieņemšanu;
4.2.4. apmaksāt Izpildītāja veiktos un atbilstoši Līguma nosacījumiem pieņemtos Pakalpojumus un rezerves daļas;
4.2.5. dot norādījumus un kontrolēt Līgumā paredzēto Pakalpojumu izpildi;
4.2.6. Pasūtītājam ir tiesības nepieņemt un neapmaksāt Pakalpojumus, kuri neatbilst Līguma un Tehniskās specifikācijas nosacījumiem. 

5. KVALITĀTE UN GARANTIJA
5.1. Izpildītājs garantē, ka sniegtie Pakalpojumi būs augstas kvalitātes un atbildīs visu to Latvijas Republikas normatīvo aktu prasībām, kas uz tiem attiecas.
5.2. [bookmark: _Ref372020130]Inženiertīklu remontdarbu garantijas termiņš tiek noteikts 12 (divpadsmit) mēneši, skaitot no Pakalpojumu nodošanas – pieņemšanas akta parakstīšanas dienas. 
5.3. Remontdarbos izmantojamajiem materiāliem un rezerves daļām Izpildītājs nodrošina ražotāja noteikto garantijas termiņu, kas nav mazāks par Līguma 5.2.punktā noteikto garantijas termiņu.
5.4. Garantijas laikā Izpildītājs ir atbildīgs par katru defektu, ja tas nav radies nepareizas ekspluatācijas rezultātā.
5.5. Garantijas laikā Izpildītājs apņemas bez maksas veikt defektu novēršanu (remontu) 3 (trīs) dienu laikā no Pasūtītāja pieteikuma saņemšanas dienas. Nelielus bojājumus Izpildītājs novērš ne ilgāk kā 5 (piecu) stundu laikā no Pasūtītāja pieteikuma saņemšanas brīža. Par citiem defektu novēršanas termiņiem Puses vienojas atsevišķi. Par katru defektu Puses paraksta Defektu aktu, ja Izpildītājs atsakās parakstīt Defektu aktu Pasūtītājs sagatavo un paraksta Defektu aktu vienpusēji. 
5.6. Ja defektu novēršana nav iespējama, Izpildītājs atlīdzina visus tādējādi Pasūtītājam nodarītos zaudējumus. 
6. PUŠU ATBILDĪBA 
6.1. Ja Pasūtītājs nav veicis Pakalpojumu apmaksu Līguma 2.3.punktā norādītajā termiņā, tad Izpildītājs ir tiesīgs prasīt Pasūtītājam maksāt līgumsodu 0,1% (nulle, komats, viena procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no laikā nesamaksātās summas.
6.2. Ja Izpildītājs Līgumā, Tehniskajā specifikācijā, pieteikumā noteiktajos termiņos nav sniedzis Pakalpojumus, kas saistīti ar inženiertīklu remontu, tad Pasūtītājs ir tiesīgs prasīt Izpildītājam maksāt līgumsodu 0,1% (vienas desmitdaļas procenta) apmērā no laikā neveikto remontdarbu izmaksām par katru nokavēto stundu, bet ne vairāk kā 10% (desmit procenti) no Līguma kopējās summas.
6.3. Ja Izpildītājs atsakās ierasties remontdarbu vietā vai atsakās novērst remontdarbus, Pasūtītājam ir tiesības prasīt, lai Izpildītājs maksā Pasūtītājam līgumsodu 300 euro (trīs simti euro). Tiek prezumēts, ka Izpildītājs atteicies ierasties remontdarbu vietā vai novērst remontdarbus, ja Izpildītājs nav ieradies remontdarbu vietā 2 (divu) dienu laikā pēc Līguma 3.4. punktā noteiktā Pasūtītāja telefoniskā ziņojuma saņemšanas vai nav novērsis remontdarbus 24 (divdesmit četru) stundu laikā no ierašanās Objektā un Puses Līgumā noteiktajā kārtībā nav vienojušās par citu termiņu. 
6.4. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6.5. [bookmark: _Ref361248530]Pasūtītājs nepiemēro Līgumā noteiktās sankcijas, ja trešo personu darbības rezultātā Izpildītājam nav bijusi iespējama Pakalpojumu izpilde Līgumā un Tehniskajā specifikācijā noteiktajā apjomā un termiņā vai ja Pakalpojumu sniegšana nav bijusi iespējama, jo Izpildītājam ir bijusi liegta vai ierobežota pieeja Objektam, un par to Izpildītājs nekavējoties ir informējis Pasūtītāja atbildīgo personu, izmantojot Līguma  11.1.punktā norādītos rekvizītus.
6.6. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā stundā vai dienā, atkarībā no Līguma punktā noteiktā, pēc Līgumā noteiktā saistības izpildes termiņa un ietver stundu, kurā saistība izpildīta. Līgumsodu ir pienākums samaksāt 10 (desmit) dienu laikā no otras Puses rēķina par līgumsodu saņemšanas dienas. 
6.7. Līgumā noteiktā līgumsoda samaksa neatbrīvo Puses no to saistību pilnīgas izpildes, kā arī no pienākuma atlīdzināt zaudējumus otrai Pusei.

7. APAKŠUZŅĒMĒJI UN SPECIĀLISTI
7.1. Saskaņā ar Iepirkumā iesniegto piedāvājumu Izpildītājs Pakalpojumu sniegšanā apakšuzņēmējus piesaista/nepiesaista apakšuzņēmējus.<Līguma punkts tiks precizēts atbilstoši Piedāvājumam>.
7.2. Saskaņā ar Iepirkumā iesniegto piedāvājumu Izpildītājs Pakalpojumu sniegšanā piesaista šādus speciālistus.<Līguma punkts tiks precizēts atbilstoši Piedāvājumam>.
7.3. Izpildītājs Līguma 7.1.punktā minētos apakšuzņēmējus, kuru sniedzamo pakalpojumu apjoms ir vismaz 10000 euro no Līguma summas un lielāks vai uz kuru iespējām Izpildītājs bija balstījies Iepirkumā, vai Līguma 7.2.punktā minētos speciālistus drīkst nomainīt vai piesaistīt jaunus apakšuzņēmējus vai speciālistus tikai ar Pasūtītāja rakstveida piekrišanu, ievērojot Līguma 7.4. un 7.5.punktā paredzētos nosacījumus.
7.4. Izpildītājs Līguma 7.2. un 7.3.punktā minēto speciālistu nomaiņai Pasūtītājam iesniedz šādus dokumentus:
7.4.1. informāciju par apakšuzņēmēju, kuru paredzēts iesaistīt Līguma izpildē, norādot tā nosaukumu, reģistrācijas numuru un veicamo Pakalpojumu īpatsvaru kopējā līgumcenā;
7.4.2. kvalifikāciju apliecinošos dokumentus atbilstoši Iepirkuma nolikumā noteiktajam Līguma 7.2.punktā minētajā gadījumā.
7.5. Pasūtītājs saskaņo jaunus apakšuzņēmējus vai apakšuzņēmēju nomaiņu, kā arī jaunu speciālistu piesaistīšanu vai to nomaiņu ar rakstisku paziņojumu Izpildītājam, ne vēlāk kā 5 (piecu) piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7.6. Pasūtītājs noraida Izpildītāja saskaņā ar Līguma 7.4.punktu iesniegto priekšlikumu, ja:
7.6.1. nav iesniegti visi kvalifikāciju apliecinošie dokumenti Līguma 7.2.punktā minētajā gadījumā;
7.6.2. kvalifikācija ir zemāka nekā Iepirkuma nolikumā pieprasītā vai tā neatbilst Iepirkuma nolikumā izvirzītājām prasībām Līguma 7.2.punktā minētajā gadījumā;
7.6.3. Pasūtītājs ir konstatējis, ka uz apakšuzņēmēju attiecas kāds no Publisko iepirkumu likuma 42.pantā minētajiem pretendentu izslēgšanas nosacījumiem. 
7.7. Izpildītājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 7.3.punktā minēto gadījumu.
7.8. Trešo personu, tai skaitā apakšuzņēmēju pieaicināšana Pakalpojumu izpildē pēc Izpildītāja iniciatīvas, neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
7.9.  Izpildītājs ir atbildīgs par to, lai saskaņā ar Līgumu Pakalpojuma izpildē iesaistīts apakšuzņēmējs nepiesaistītu Pakalpojumu izpildē trešās personas, tai skaitā apakšuzņēmējus.


8. NEPĀRVARAMĀ VARA
8.1. [bookmark: _Ref370285736]Puses nav atbildīgas par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā, izņemot ja šie valsts un pašvaldību institūciju lēmumi ir sekas kādas Puses darbībai vai bezdarbībai.
8.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties 10 (desmit) dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz tiesības atsaukties uz nepārvaramas varas apstākļiem.
8.3. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt Līgumā paredzētās saistības.
8.4. Ja Līguma 8.1.punktā minētie apstākļi turpinās ilgāk par 2 (diviem) kalendārajiem mēnešiem, Puses vienojas par saistību izpildes atlikšanu, izbeigšanu vai turpināšanas procedūru.

9. LĪGUMA GROZĪJUMI, TĀ DARBĪBAS IZBEIGŠANA
9.1. Līgumu var grozīt vai izbeigt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamām sastāvdaļām.
9.2. Lemjot par Līguma grozījumu veikšanu, Puses ievēro Publisko iepirkumu likuma 61.panta noteikumus.
9.3. Būtiski Līguma nosacījumu grozījumi ir pieļaujami šādos gadījumos:
9.3.1. papildinot Līguma 1.pielikumā minēto Objektu sarakstu, ja Pasūtītājs iegūst valdījumā jaunus Objektus vai rodas nepieciešamība saņemt Pakalpojumus citos Objektos. Šādā gadījumā Puses vienojas par izcenojumiem, kas līdzvērtīgi Tehniskajā specifikācijā esošam līdzvērtīgam Objektam;
9.3.2. izslēdzot Objektu no saraksta, ja Pasūtītājam zūd nepieciešamība saņemt Pakalpojumus Objektā.
9.4. Līgumu var izbeigt pirms Līguma termiņa beigām šādos gadījumos:
9.4.1. Pusēm savstarpēji rakstveidā vienojoties;
9.4.2. [bookmark: _Ref371058097]Pasūtītājam ir tiesības vienpusēji izbeigt Līgumu, ja iestājas kāds no šādiem nosacījumiem:
9.4.2.1. Izpildītājs atkārtoti kavē Līguma noteiktajā kārtībā saskaņotos Pakalpojumu, kas saistīti ar remontdarbiem, izpildes termiņus vairāk kā par 10 (desmit) dienām;
9.4.2.2. Izpildītājam 2 (divas) reizes ir piemērots līgumsods saskaņā ar Līguma 6.3.punktu;
9.4.2.3. Izpildītājs kļūst maksātnespējīgs vai bankrotē;
9.4.2.4. Pasūtītājam zūd nepieciešamība veikt Pakalpojumu Līguma 1.pielikumā minētajos Objektos;
9.4.2.5. Izpildītājs nepilda jebkuru no Līgumā noteiktajām saistībām vai ja Izpildītāja rīcība ir ļaunprātīga un dod Pasūtītājam pamatu uzskatīt, ka viņš nevar paļauties uz saistību izpildīšanu nākotnē’;
9.4.2.6. Ir iestājies Līguma 14.3.punkts. 
9.4.3. Izpildītājam ir tiesības vienpusēji izbeigt Līgumu, rakstiski informējot Pasūtītāju vismaz 14 (četrpadsmit) dienas iepriekš, ja Pasūtītājs savu saistību izpildi (maksājumu par Pakalpojumiem) ir kavējis 30 (trīsdesmit) darba dienas. 
9.5. Līguma 9.4.2.apakšpunktā noteiktajos gadījumos Līgums uzskatāms par izbeigtu septītajā dienā pēc Pasūtītāja paziņojuma par Līguma izbeigšanu (ierakstīts sūtījums) izsūtīšanas dienas.
9.6. Ja Līgums tiek izbeigts (Pakalpojuma izpildes pārtraukta, vai tml.), Pušu atbildīgās personas sagatavo aktu par atbilstoši Līguma noteikumiem izpildītajiem Pakalpojumiem, Pasūtītājs veic norēķinu par Izpildītāja kvalitatīvi izpildītajiem un Pasūtītāja pieņemtajiem Pakalpojumiem un Izpildītājs nodrošina izpildītajos un pieņemtajos Pakalpojumos izmantoto materiālu kvalitāti, drošumu un ekspluatācijas īpašības saskaņā ar Līguma 5.punktu.

10. STRĪDU RISINĀŠANAS KĀRTĪBA
Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Ja Puses nespēj vienoties, strīds tiek risināts Latvijas Republikas tiesā, piemērojot Latvijas Republikas normatīvos aktus.

11. PUŠU ATBILDĪGĀS PERSONAS
11.1. [bookmark: _Ref370285385]Pasūtītāja atbildīgā persona Līguma izpildes laikā: <vārds, uzvārds, tālrunis, e-pasta adrese>; 
11.2. [bookmark: _Ref370285369][bookmark: _Ref371057949]Izpildītāja atbildīgā persona  Līguma izpildes laikā: <vārds, uzvārds, tālrunis, e-pasta adrese>.
11.3. Pušu atbildīgajām personām  ir tiesības Līguma darbības laikā:
11.3.1. risināt organizatoriskos jautājumus, kas saistīti ar Līguma izpildi, tostarp pārbaudīt Pakalpojumu kvalitāti un sniegt pretenzijas par nekvalitatīvi veiktiem vai neveiktiem Pakalpojumiem;
11.3.2. Līguma izpildes gaitā, kontaktējoties izmantot Līguma 11.1. un 11.2.punktā minētos rekvizītus (tālruņu numuri, e-pasta adreses);
11.3.3.  veikt Pakalpojumu nodošanas un pieņemšanas organizēšanu, parakstīt Pakalpojumu nodošanas – pieņemšanas aktu, Defektu aktu un aktu par iepriekšējā mēnesī sniegtajiem Pakalpojumiem; 
11.3.4. veikt savlaicīgu rēķinu iesniegšanu un pieņemšanu, apstiprināšanu un nodošanu apmaksai. 
11.4. Atbildīgajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.
12. KONFIDENCIALITĀTE
12.1. Izpildītājs apņemas ievērot konfidencialitāti, tajā skaitā:
12.1.1. nodrošināt Līgumā minētās informācijas neizpaušanu (arī no trešo personu puses, kas piedalās vai ir iesaistītas Līguma izpildē);
12.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Pakalpojuma līguma izpildes gaitā;
12.1.3. Izpildītājam bez Pasūtītāja rakstiskas piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.
12.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā Izpildītājs nevar noteikt par komercnoslēpumu Līguma priekšmetu un tā izpildes rezultātu.
12.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma  noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
12.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
12.5. Puses vienojas, ka konfidencialitātes noteikumu neievērošana ir Pakalpojuma līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
12.6. Līguma 12.punkta noteikumiem nav laika ierobežojuma un uz to neattiecas Pakalpojuma līguma darbības termiņš.

13. FIZISKO PERSONU DATU AIZSARDZĪBA
13.1. Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Pakalpojuma līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, turpmāk – Regula, un Latvijas Republikas normatīvajos aktos noteiktās prasības šādu datu apstrādei un aizsardzībai.
13.2. Veicot fizisko personu datu apstrādi, katra Puse ir atbildīgs par fizisko personu datu apstrādes nodrošināšanu saskaņā ar Līgumu, Regulu un Latvijas Republikas normatīvajos aktos noteikto.
13.3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
13.4. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.
13.5. Puses apņemas nenodot tālāk trešajām personām no attiecīgās Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
13.6. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no attiecīgās otras Puses iegūtos fizisko personu datus, attiecīga Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz. 
13.7. Puses apņemas pēc attiecīgās Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

14. SANKCIJU KLAUZULA
14.1. Parakstot Līgumus, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālās sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patieso labuma guvējiem, pārstāvēttiesīgajām personām, vai prokūristu, vai personu, kas ir pilnvarota pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
14.2. Puses apliecina, ka Līguma spēkā stāšanās brīdī tām (t.sk. to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Līguma izpildi. Gadījumā, ja kādas no iepriekšminētajām sankcijām Līguma darbības laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to ir tapis zināms.
14.3. Pasūtītājam  ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski  par to paziņojot Izpildītājam, ja saistību izpildi ietekmē vai saistības nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
14.4. Parakstot Līgumu, Izpildītājs apliecina, ka nesadarbojās un Līguma izpildē netiks piesaistītas tādas personas (t.sk. juridisku personu gadījumā – to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt saistību izpildi.
15. NOBEIGUMA NOTEIKUMI
15.1. Līgums stājas spēkā ar tā parakstīšanas brīdi un ir spēkā līdz Līdzēju pilnīgai saistību izpildei.
15.2. Puses garantē, ka personām, kas slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.
15.3. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. 
15.4. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
15.5. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības, pienākumus un saistības.
15.6. Paziņojums, kas paziņots otrai Pusei šajā punktā minētajos veidos ir uzskatāms par paziņotu:
15.6.1. dienā, kad paziņojums nodots otras Puses atbildīgajai vai paraksttiesīgajai personai pret tās parakstu;
15.6.2. otrā diena pēc paziņojuma nosūtīšanas uz otras Puses Līgumā norādīto e-pasta adresi;
15.6.3. septītā diena pēc paziņojuma nodošanas pasta iestādē, ja paziņojums nosūtīts uz otras Puses juridisko adresi ierakstīta pasta sūtījuma veidā.
15.7. Ja kādai no Pusēm tiek mainīts juridiskais statuss, amatpersonu pārstāvības tiesības vai kāds no Līgumā minētajiem Pušu rekvizītiem, kontaktpersona, tālruņa numurs, e-pasta adrese, adrese, atbildīgā persona u.c., tad Puse nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījis savas saistības, lietojot šajā Līgumā norādīto informāciju par otru Pusi. 
15.8. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
15.9. Līgumam pievienoti šādi pielikumi:
15.9.1. 1.pielikums – Tehniskā specifikācija;
15.9.2. 2.pielikums  – Finanšu piedāvājums;
15.9.3. 3.pielikums – Darbu pieņemšanas nodošanas akts– tāme;
15.9.4. 4.pielikums –  Defektu akts.
16. PUŠU REKVIZĪTI

3.pielikums
Darbu pieņemšanas nodošanas akts– tāme Nr.____

	Objekta nosaukums:
	 

	Būves adrese:
	 

	Avārijas akta, datums, Nr.
	



Tāme sastādīta _____. gada tirgus cenās, pamatojoties uz _____________________________________. Tāmes izmaksas ____________ euro
Tāme sastādīta _____. gada ____. ____________
	Nr. p. k.
	Darbu
nosaukums
	Mērvienība
	Daudzums
	Vienības izmaksas
	Kopā uz visu apjomu

	
	
	
	
	Darba alga
	Materiāli
	Instrumenti
	Kopā
	Darba alga
	Materiāli
	Instrumenti
	Summa

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	 

	
	
	
	
	
	
	
	
	
	
	
	

	Tiešās izmaksas kopā, t. sk. darba devēja sociālais nodoklis (%)
	
	
	
	



	Sastādīja
	 

	 
	(paraksts un tā atšifrējums, datums)

	
	




	Darbus nodeva:
	 

	 
	(paraksts un tā atšifrējums, datums)

	Darbus pieņēma:
	

	
	(paraksts un tā atšifrējums, datums)


[bookmark: _Hlk87519949]
	

4.pielikums

DEFEKTU AKTS
Rīgā 								     20__.gada __._____________

Sagatavots saskaņā ar 2026.gada __________ Līgumu Nr. __________  par inženiertīklu  remontdarbiem <atbilstoši iepirkuma priekšmeta daļai> uz diviem gadiem (turpmāk – Līgums), piedaloties:

Pasūtītāja (__________________________________________________________) 
                     < iestādes nosaukums, reģistrācijas numurs>
Atbildīgā persona _________________________________________________un
   <vārds, uzvārds>
Izpildītāja (________________________________________________________) 
                        <komersanta nosaukums, reģistrācijas numurs>
Atbildīgā persona ___________________________________________________
   <vārds, uzvārds>
veica ___________________________________________ apsekošanu un:
                          /apsekojamā objekta nosaukums, adrese/

katrs atsevišķi un abi kopā tekstā saukti Puse/Puses, sagatavo šo defekta aktu par šādiem konstatētajiem defektiem:
1. Nepilnības/defekti:
	Nr.
p.k.
	Nosaukums
	Defekta novēršanas termiņš

	1.
	
	

	2.
	
	



2. Defektu novēršanas darbi
	Nr.
p.k.
	Darbu nosaukums
	Piezīmes

	1.
	
	

	2.
	
	



Defekta akts (turpmāk – Akts) ir sagatavots latviešu valodā uz _ (__) lapām, 2 (divos) eksemplāros. Abiem akta eksemplāriem ir vienāds juridiskais spēks. Akta viens eksemplārs atrodas pie Izpildītāja, bet otrs pie Pasūtītāja.

	Pasūtītājs
	Izpildītājs





